**NÁVRH**

**Všeobecne záväzné nariadenie č. 5/2022**

**obce Stankovany**

 **o miestnom poplatku za komunálne odpady a drobné stavebné odpady**

Obecné zastupiteľstvo obce Stankovany na základe originálneho výkonu samosprávy podľa§ 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Stankovany týmto VZN ukladá s účinnosťou od 1. 1. 2023 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Stankovany stanovuje sadzby poplatku pri neváženom množstvovom zbere:
2. **pre fyzické osoby** sadzbu poplatku pri zavedenom neváženom množstvovom zbere 0,0409 € za 1 liter komunálnych odpadov,
* pri minimálnej frekvencii 6 vývozov ročne x 0,0409 x **110 l zberná nádoba x nehnuteľnosť** = **27,00 €**
* pri každom ďalšom vývoze nad minimálnu frekvenciu 1 vývoz x 0,0409 x **110 l zberná nádoba** = **4,50 €**
* pri frekvencii 1 vývoz x 0 ,0409 x **1100 l nádoba zberná nádoba** = **45,00 €**
1. sadzbu poplatku **0,10 EUR** za 1 kg komunálneho odpadu bez škodlivín pri množstvovom zbere
2. sadzbu poplatku **0,10 EUR** za 1 kg drobného stavebného odpadu bez škodlivín.
3. **pre právnické osoby a fyzické osoby – podnikateľov:** 0,0636 Eur za jeden liter zmesového komunálneho odpadu, t.j.

**7,00** **€** pri frekvencii 1 vývoz na 110 litrovú nádobu,

**70,00** **€** pri frekvencii 1 vývoz na 1100 litrovú nádobu.

1. Obec do poplatku nezahŕňa náklady na zbernú nádobu na zmesový komunálny odpad.

**§ 5**

**Postup obce pri vyrubení poplatku, splatnosť poplatku a spôsob zaplatenia poplatku**

* + 1. Obec v zmysle § 81 zákona č. 582/2004 Z.z. vyrubuje poplatok podľa § 4 ods. 1 písm. a) a ods. 2 tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
		2. Obec môže určiť platenie poplatku podľa § 4 ods. 1 písm. a) a ods. 2 tohto VZN v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
		3. Poplatník môže zaplatiť poplatok:

a) na účet správcu dane,

b) hotovosťou do pokladne,

c) poštovou poukážkou.

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) písomná žiadosť o vrátenie poplatku,

b) musí zaniknúť dôvod spoplatnenia (napr.:zánik práva užívania nehnuteľností, úmrtie a pod.).

**§ 7**

 **Zrušovacie ustanovenie**

 Týmto VZN sa zrušuje Všeobecne záväzné nariadenie obce Stankovany č. 2/2020.

**§ 8**

**Záverečné ustanovenie**

 Na tomto VZN obce Stankovany č. 5/2022 sa uznieslo obecné zastupiteľstvo obce Stankovany dňa \_\_\_\_\_\_\_\_\_\_\_\_\_\_\_\_\_\_ svojím uznesením č. \_\_\_\_\_\_\_\_\_\_\_\_\_\_ a toto VZN nadobúda účinnosť **1. januára 2023**.

V Stankovanoch 23.11.2022

\_\_\_\_\_\_\_\_\_\_\_\_\_\_\_\_\_\_\_\_\_

JUDr. Vladimír Urban, PhD.

starosta obce

Návrh Všeobecne záväzného nariadenia č. 5/2022 bol vyvesený na úradnej tabuli v súlade

s § 6 ods. 3 zákona č. 369/1990 Zb. o obecnom zriadení v znení neskorších predpisov, dňa 23.11.2022

Návrh VZN č. 5/2022 vyvesený:

 zvesený:

 Schválený VZN č. 5/2022 vyvesené:

zvesené: